**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 76-17/2561**

**วันพฤหัสบดีที่** 6 กันยายน 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. ผศ.รัตมณี นันทสาร ผู้ช่วยคณบดีฝ่ายกายภาพ และสิ่งแวดล้อม

แทนรองคณบดีฝ่ายบริหาร

1. ผศ.กิตติเวช ขันติยวิชัย ผู้ช่วยคณบดีฝ่ายบัณฑิตศึกษา

แทนรองคณบดีฝ่ายวิจัย บัณฑิตศึกษาและอุตสาหกรรมสัมพันธ์

1. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
2. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
3. อ.จารุพล สุริยวนากุล รองคณบดีฝ่ายพัฒนานักศึกษา
4. ผศ.ขนิษฐา คำวิลัยศักดิ์ รองคณบดีฝ่ายวิชาการ
5. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
6. รศ.สมชาย ชวนอุดม หัวหน้าสาขาวิชาวิศวกรรมเกษตร
7. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
8. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
9. นางวรรณภา ไชยเสนา ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
2. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม
3. นางสาวอรวรรณ ชินทะนาม หัวหน้างานพัฒนาวิชาการ และพัฒนานักศึกษา
4. นายทองปาน สุนทรารักษ์ หัวหน้างานแผนยุทธศาสตร์และเทคโนโลยีสารสนเทศ
5. นางมยุรี ยงกำลัง หัวหน้างานคลังและพัสดุ
6. นางสาวกัญญณัท วรศรี หัวหน้างานบริหารโครงสร้างพื้นฐาน
7. นางสาวสุกัญญา วรรณสิทธิ์ หัวหน้างานวิจัยและบริการวิชาการ
8. นางวรรณคณี ใหม่คามิ หัวหน้างานบริหารและสื่อสารองค์กร

**ผู้ไม่มาประชุม**

* + - 1. รศ.วินัย ศรีอำพร กรรมการผู้ทรงคุณวุฒิ
      2. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1** รายงานรับเงินบริจาคกองทุนวิทยาเพียรวิจิตรเพื่อสร้างตึก 50 ปี

ผู้อำนวยการกองบริหารงานคณะได้แจ้งที่ประชุมว่า ในเดือนสิงหาคม 2561 คณะวิศวกรรมศาสตร์ ได้รับเงินบริจาคเข้ากองทุนวิทยาเพียรวิจิตร เพื่อสมทบทุนการก่อสร้างตึก 50 ปี คณะวิศวกรรมศาสตร์ เป็นเงินจำนวน 89,000 บาท (แปดหมื่นเก้าพันบาทถ้วน) โดยยอดรวมถึงวันที่ 31 สิงหาคม 2561 กองทุนวิทยาเพียรวิจิตรมีเงินทั้งสิ้นจำนวน 76,202,591.56 บาท (เจ็ดสิบหกล้านสองแสนสองพันห้าร้อยเก้าสิบเอ็ดบาทห้าสิบหกสตางค์) จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.2 สรุปผลการประเมินการสอนรายบุคคล**

ประธานได้แจ้งที่ประชุมถึงสรุปผลการประเมินการสอนเพื่อประกอบการขอตำแหน่งทางวิชาการ ของคณาจารย์ประจำคณะวิศวกรรมศาสตร์ จำนวน 4 ราย ดังนี้

1. ผู้ช่วยศาสตราจารย์ธนา ราษฎร์ภักดี พนักงานมหาวิทยาลัย สาขาวิชาวิศวกรรม

อุตสาหการ มีความประสงค์ขอกำหนดตำแหน่งทางวิชาการเป็น รองศาสตราจารย์

1. ผู้ช่วยศาสตราจารย์กัลป์ยกร ขวัญมา พนักงานมหาวิทยาลัย สาขาวิชาวิศวกรรม

สิ่งแวดล้อม มีความประสงค์ขอกำหนดตำแหน่งทางวิชาการเป็น รองศาสตราจารย์

1. ผู้ช่วยศาสตราจารย์สุรพล ผดุงทน พนักงานมหาวิทยาลัย สาขาวิชาวิศวกรรม

สิ่งแวดล้อม มีความประสงค์ขอกำหนดตำแหน่งทางวิชาการเป็น รองศาสตราจารย์

1. อาจารย์พิรัสม์ คุณกิตติ พนักงานมหาวิทยาลัย สาขาวิชาวิศวกรรมไฟฟ้า มีความ

ประสงค์ขอกำหนดตำแหน่งทางวิชาการเป็น ผู้ช่วยศาสตราจารย์

ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่** 75-16**/2561 เมื่อวันพฤหัสบดีที่** 30 สิงหาคม

**2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ **76-17**/2561 โดยมีการแก้ไข ดังนี้

- หน้าที่ 1 บรรทัดที่ 25 ตัดข้อความในบรรทัดที่ 25 ออก

- หน้าที่ 1 บรรทัดที่ 26 ตัดข้อความในบรรทัดที่ 26 ออก

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 พนักงานมหาวิทยาลัยขอกำหนดตำแหน่งทางวิชาการ**

ประธานได้เสนอต่อที่ประชุมว่า ด้วยมีพนักงานมหาวิทยาลัย ประเภทวิชาการ ได้แจ้งความประสงค์ขอกำหนดตำแหน่งทางวิชาการ จำนวน 4 ราย ดังนี้

1. อาจารย์กิตติพงษ์ ลาลุน ขอกำหนดตำแหน่งทางวิชาการเป็น ผู้ช่วยศาสตราจารย์

ในสาขาวิชาวิศวกรรมเกษตร

1. อาจารย์อัญชลี แสงซ้าย ขอกำหนดตำแหน่งทางวิชาการ เป็นผู้ช่วยศาสตราจารย์

ในสาขาวิชาวิศวกรรมเครื่องกล

1. ผู้ช่วยศาสตราจารย์ชัยยันต์ จันทร์ศิริ ขอกำหนดตำแหน่งทางวิชาการเป็นรองศาสตราจารย์

ในสาขาวิชาวิศวกรรมเกษตร

1. รองศาสตราจารย์รัชพล สันติวรากร ขอกำหนดตำแหน่งทางวิชาการเป็นศาสตราจารย์

ในสาขาวิชาวิศวกรรมเครื่องกล

ทั้งนี้ ได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการคณะวิศวกรรมศาสตร์ ในคราวประชุมครั้งที่ 13/2561 เมื่อวันที่ 23 สิงหาคม 2561 และครั้งที่ 14/2561 เมื่อวันที่ 4 กันยายน 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.2** รายชื่อผู้ทรงคุณวุฒิพิจารณาผลงานทางวิชาการ

**(วาระลับ)**

**5.3 การรับบุคคลเข้าศึกษาต่อในระดับบัณฑิตศึกษาตลอดปี**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีผู้สมัครขอเข้าศึกษาต่อในคณะวิศวกรรมศาสตร์ ระดับบัณฑิตศึกษาตลอดปี ประจำภาคการศึกษาต้น ปีการศึกษา 2561 จำนวน 1 คน คือ นายเกรียงไกร นาบุดดา ซึ่งขอเข้าศึกษาต่อในหลักสูตรปรัชญาดุษฎีบัณฑิต สาขาวิชาวิศวกรรมเครื่องกล แบบ 1.1 ภาคปกติ โดย อาจารย์จารุพล สุริยวนากุล รับเป็นอาจารย์ที่ปรึกษา ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 1/2561 เมื่อวันที่ 30 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.4** การเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่น

ประธานได้แจ้งที่ประชุมว่า ตามแนวปฏิบัติ วิธีการและหลักการในการดำเนินงานการเสนอชื่อผู้สมควรดำรงตำแหน่งอธิการบดีมหาวิทยาลัยขอนแก่น ในขั้นตอนการประมวลผลการเสนอชื่อ และสรุปผลการเสนอชื่อ วันที่ 6 กันยายน 2561 ตั้งแต่เวลา 15.01 น. เป็นต้นไป ณ ห้องประชุม 1 ชั้น 8 ตึกเพียรวิจิตร ที่ได้หารือที่ประชุมไปเรียบร้อยแล้วนั้น เนื่องจากห้องประชุม 1 ชั้น 8 ตึกเพียรวิจิตร คับแคบไม่สามารถดำเนินการนับคะแนนได้อย่างสะดวก จึงขอเรียนเชิญที่ประชุมร่วมดำเนินการนับคะแนน ณ ห้องสัมมนา 2 ชั้น 9 ตึกเพียรวิจิตร ทั้งนี้ เมื่อได้คะแนนครบถ้วนแล้ว จึงจะประมวลผลการเสนอชื่อ และสรุปผลการเสนอชื่อ ณ ห้องประชุม 1 ชั้น 8 ตึกเพียรวิจิตร ต่อไป

ที่ประชุมได้ร่วมดำเนินการนับคะแนน ณ ห้องสัมมนา 2 ชั้น 9 ตึกเพียรวิจิตร จนแล้วเสร็จและกลับเข้าห้องประชุมเพื่อพิจารณาประมวลผลการเสนอชื่อ และสรุปผลการเสนอชื่อ ณ ห้องประชุม 1 ชั้น 8 ตึกเพียรวิจิตร

ประธานได้เสนอต่อที่ประชุมว่า ผลการนับคะแนนได้มีผู้ที่ได้รับการเสนอชื่อเกินร้อยละ 20 ของผู้มาสิทธิ์เสนอชื่อ (49 เสียง) จำนวน 2 ชื่อ และเป็นผู้ที่ได้รับคะแนนสูงสุด 2 ลำดับแรก คือ (เรียงตามลำดับพยัญชนะ)

1. ศาสตราจารย์ศุภชัย ปทุมนากุล
2. ศาสตราจารย์อภิรัฐ ศิริธราธิวัตร

จึงขอเสนอที่ประชุมเพื่อพิจารณาเสนอทั้ง 2 รายชื่อดังกล่าวข้างต้น เป็นผู้สมควรดำรงตำแหน่งอธิการบดีมหาวิทยาลัยขอนแก่น ซึ่งเป็นไปตามระเบียบ ข้อบังคับและประกาศที่เกี่ยวข้องทั้งหมด

**มติ** **ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.5** **การจ้างลูกจ้างของมหาวิทยาลัยขอนแก่น ประจำปีงบประมาณ พ.ศ. 2562**

ประธานได้เสนอต่อที่ประชุมว่า ตามบันทึกข้อความ ที่ ศธ 0514.1.3.2/ว 6533 ลงวันที่ 23 สิงหาคม 2561 กองทรัพยากรบุคคลได้แจ้งให้คณะฯ ดำเนินการจัดทำรายละเอียดการจ้างลูกจ้างของมหาวิทยาลัยขอนแก่น ประจำปีงบประมาณ พ.ศ.2562 ฝ่ายบริหารได้ดำเนินการตรวจสอบข้อมูล ประกาศ และข้อบังคับ รวมถึงกระบวนการอื่นที่เกี่ยวข้องทั้งหมดเรียบร้อยแล้ว จึงขออนุมัติจ้างลูกจ้างลูกจ้างของมหาวิทยาลัยขอนแก่น สังกัดคณะฯ ประจำปีงบประมาณ พ.ศ. 2562 ดังนี้

1. ลูกจ้างของมหาวิทยาลัย (ประเภทชั่วคราว) จำนวน 60 คน
2. ลูกจ้างของมหาวิทยาลัย (ประเภทผู้เกษียณอายุราชการ) จำนวน 2 คน
3. ตำแหน่งที่เป็นอัตราว่าง ประจำปีงบประมาณ พ.ศ. 2562 จำนวน 2 อัตรา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.6** นักศึกษาสำเร็จการศึกษา ระดับบัณฑิตศึกษา

ผู้ช่วยคณบดีฝ่ายบัณฑิตศึกษาได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตรวิศวกรรมศาสตรมหาบัณฑิต (วศ.ม.) และหลักสูตรปรัชญาดุษฎีบัณฑิต (ปร.ด.) ประจำภาคการศึกษาปลาย ปีการศึกษา 2560 และภาคการศึกษาต้น ปีการศึกษา 2561 รวมจำนวน 5 คน ซึ่งได้ผ่านการตรวจสอบความถูกต้องจากสาขาวิชาที่สังกัดและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 20/2561 เมื่อวันที่ 3 กันยายน 2561 เรียบร้อยแล้ว ดังนี้

ภาคการศึกษาปลาย ปีการศึกษา 2560

• หลักสูตรปรัชญาดุษฎีบัณฑิต (ปร.ด.)

-  สาขาวิชาวิศวกรรมโยธา แบบ 1.1 จำนวน 1 คน

-  สาขาวิชาวิศวกรรมเกษตร แบบ 1.1 จำนวน 1 คน

• หลักสูตรวิศวกรรมศาสตรมหาบัณฑิต (วศ.ม.)

-  สาขาวิชาวิศวกรรมโยธา แผน ก แบบ ก 2 จำนวน 1 คน

-  สาขาวิชาวิศวกรรมเกษตร แผน ก แบบ ก 2 จำนวน 1 คน

ภาคการศึกษาต้น ปีการศึกษา 2561

• หลักสูตรวิศวกรรมศาสตรมหาบัณฑิต (วศ.ม.)

-  สาขาวิชาวิศวกรรมคอมพิวเตอร์ แผน ก แบบ ก 2 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**  - ไม่มี -

**เลิกประชุมเวลา** 15.20 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**